钦定古今图书集成/明伦汇编/氏族典/第197卷 > 《廖用贤尚友录》 > 尧君素
## 钦定古今图书集成/明伦汇编/氏族典/第197卷 > 《廖用贤尚友录》 > 尧君素

按《隋书尧君素传》：“君素，魏郡汤阴人也。炀帝为晋王
时，君素以左右从。及嗣位，累迁鹰击郎将。后从骁卫
大将军屈突通拒义兵于河东。俄而通引兵南遁，以
君素有胆略，署领河东通守。义师，遣将吕绍宗、韦义
节等攻之，不克。及通军败，至城下，呼之，君素见通，歔
欷流涕，悲不自胜，左右皆哽咽。时围甚急，行李继绝”，
君素乃为木鹅，置表于颈，具论事势，浮之黄河，沿流
而下。河阳守者得之，达于东都。越王侗见而叹息，于
是承制拜君素为金紫光禄大夫，密遣行人劳苦之。
监门直阁庞玉、武卫将军皇甫无逸前后自东都归
义，俱造城下，为陈利害，君素卒无降心。时百姓苦隋
日久，及逢义举，人有息肩之望。然君素善于统领，下
不能叛。岁馀，城中粮食乏绝，人不聊生，男女相食，众
心离骇。君素为左右所害，